**Správa**

**o výsledkoch a podmienkach výchovno-vzdelávacej činnosti**

**Materskej školy, Školská 1146/3, Lendak**

**za školský rok 2015/2016**

Vypracovaná v zmysle Vyhlášky MŠ SR č. 9/2006 Z. z. o štruktúre a obsahu správ o výchovno- vzdelávacej činnosti, jej výsledkoch a podmienkach škôl a školských zariadení v znení Metodického usmernenia MŠ SR č. 10/2006-R predkladám zriaďovateľovi a Rade školy správu o výchovno-vzdelávacej činnosti, jej výsledkoch a podmienkach **za školský rok 2015/2016** nasledovného obsahu:

**1.a/ Základné identifikačné údaje o škole:**

|  |  |
| --- | --- |
| Názov školy: | Spojená škola |
| Adresa Spojenej školy: | Školská 535/5, 059 07 Lendak |
| Zriaďovateľ Spojenej školy: | Obec Lendak |
| Adresa zriaďovateľa: | Kostolná 14, 059 07 Lendak |
| Tel. číslo SŠ: | 052/ 4596523 |
| IČO: | 36158917 |
| Organizačná zložka: | Materská škola |
| Adresa MŠ: | Školská 1146/3  059 07 Lendak |
| Tel. číslo MŠ: | 052/ 4596523 – klapka 7 |
| Tel. číslo jedálne: | 0917/160269 |
| Mail: | mslendak@zslendak.sk |
| Web: | www.zslendak.edupage.sk |

Údaje o vedúcich zamestnancoch školy:

|  |  |
| --- | --- |
| Riaditeľ školy | Mgr. Ľubomír Mačko |
| Zástupkyňa pre MŠ: | Mgr. Zuzana Galliková |
| Vedúca ŠJ: | Mária Halčinová |

Údaje o rade školy a iných poradných orgánoch materskej školy:

Predseda rady školy: Mgr. Martin Habiňák

Počet členov rady školy: 11

Iné poradné orgány: Metodické združenie: vedúca MZ: Anna Vidová

(správa o činnosti MZ v prílohe)

Pedagogická rada

**b/ údaje o triedach a počte detí:**

|  |  |  |  |  |  |
| --- | --- | --- | --- | --- | --- |
| triedy | Vek | skutočný počet detí | | priemerná dochádzka | deti so špec. potrebami |
| **k 31.08.2015** | **k 30.06.2016** |
| 1. trieda | 4 – 5 | 25 | 25 | 76,33% | 1 |
| 2. trieda | 5 – 6 | 25 | 25 | 78,80% | - |
| 3. trieda | 3 – 5 | 25 | 25 | 72,02% | - |
| 4. trieda | 5 – 6 | 25 | 25 | 73% | 2 |
| 5. trieda | 5 – 6 | 25 | 25 | 72,2% | 1 |
| 6. trieda | 2,5 – 4 | 25 | 25 | 72,7% | 1 |
| 7. trieda | 5 – 6 | 24 | 25 | 75,6% | - |
| **8. trieda** | 5 – 6 | 24 | 25 | 76% | 2 |
| Spolu: | | 198 | 200 | 74,55% | 7 |

**c/ údaje o počte zapísaných detí:**

|  |  |  |
| --- | --- | --- |
| |  | | --- | | **Počet detí -zapísaných do MŠ (apríl 2016):**  **-prijatých do MŠ** | | 232  222 |
| Počet predškolákov zapísaných do ZŠ: | 101 |
| Počet detí s odkladom povinnej školskej dochádzky | 4 |
| Počet detí - logopedická starostlivosť v MŠ: | 17 |

**d, e, f – ZŠ, SŠ**

**g/ údaje o zamestnancoch MŠ** (prepočítaný stav k 30.6.2016)

|  |  |  |
| --- | --- | --- |
| |  | | --- | | **Počet pedagogických zamestnancov:** | | 17 |
| Z toho kvalifikovaných pedagogických zamestnancov: | 15 |
| Zvyšuje si kvalifikáciu: | 4 |
| Počet nepedagogických zamestnancov v MŠ: | 5 |
| Počet nepedagogických zamestnancov v ŠJ: | 8 |

**h/ údaje o ďalšom vzdelávaní pedagogických zamestnancov:**

|  |  |  |
| --- | --- | --- |
| Zvyšovanie, dopĺňanie kvalifikácie | počet PZ | priebeh |
| Funkčné vzdelávanie | 1 | prebieha |
| Bakalárske štúdium | 1 | prebieha |
| Magisterské štúdium | 1 | ukončené |
| Externé vzdelávacie aktivity | **počet PZ** | **priebeh** |
| Aktualizačné vzdelávanie | 4 | ukončené |
| Inovačné vzdelávanie | 5 | ukončené |
| 1. Atestácia | 4 | prebieha |
| Dokumentácia IVVP | 1 | ukončené |
| Školské stravovanie | 2 | ukončené |
| Snem predškolskej výchovy Košice | 2 | ukončené |
| Snem predškolskej výchovy Kežmarok | 6 | ukončené |
| Tvorba týždenného plánu pre integr. deti | 1 | ukončené |
| Interné vzdelávacie aktivity | **počet PZ** | **priebeh** |
| Otvorená hodina (pre rodičov, učiteľky, ZŠ) | 7 | ukončené |
| Stretnutia metodického združenia | 4 | ukončené |
| Digitálne technológie pre pedagogických zamestnancov | 4 | ukončené |

**i/ údaje o aktivitách a prezentácii školy na verejnosti:**

Krúžková činnosť podľa záujmu rodičov: výtvarný krúžok, folklórny krúžok, tanečný krúžok; náboženská výchova detí, šachový krúžok, anglický jazyk

Aktivity školy:

Ochutnávka šalátov (v rámci triednych aktivít)

Jabĺčkový beh

3-2-1 štart

Zber byliniek – spoločné posedenie pri čaji

Prednáška pre rodičov „Školská zrelosť“( aj v rámci triednych aktivít)

Beseda rodičov s pedagógmi zo ZŠ (aj v rámci triednych aktivít)

Šarkaniáda

Deň olympijských slniečok

Divadelné predstavenia pre rodičov, postihnuté deti a deti ZŠ: Kuc Kuc; Vlk a kozliatka

Enviromentálna vychádzka – spolu s rodičmi sa organizoval zber a triedenie odpadu, zber byliniek

Mikuláš

Tvorivé dielne: vianočné gule z papiera; fotorámik + rôzne aktivity jednotlivých tried, podľa plánov triednych učiteliek

Vystúpenia detí pri príležitosti Úcty k starším, Vianoc, Dňa matiek

Vystúpenie z príležitosti Dňa matiek a obdarovanie žien pracujúcich vo verejných inštituciach v obci (OcÚ, ZŠ, zdravotné stredisko)

Vystúpenie folklórneho krúžku: Miss Bábika- súťaž v meste Spišská Belá, zúčastnili sa dve detí našej MŠ umiestnili sa na druhom mieste

Beliansky škovránok- prezentácia speváckych talentov, reprezentácia Lendackého folklóru

Prezentácia v okresných súťažiach: Kde bolo, tam bolo – divadelná súťaž v našej MŠ, v MŠ Kežmarok

Evička nám ochorela – zdravotnícka súťaž v Kežmarku

Malý recitátorik – prednes poézie

Gratulácia ku dňu matiek ( deti z folklórneho súboru gratulovali ženám OU, detskej lekárke, ekonómkam, zástupkyňam ZŠ

Týždeň rodiny – aktivity s rodičmi športové, divadelné, tvorivé

MDD- „ slniečka“ – oslavy, hry, šmýkačka, cukrová vata

Výlet do Nstwille parku v Hniezdnom

Slávnostné odovzdávanie Osvedčení

„Noc v škôlke“ – rozlúčka s predškolákmi formou indiánskych hier a súťaží , zúčastnilo sa 47 detí. Deti si vyskúšali svoju odvážnosť.

Športová olympiáda v ZŠ

**j/ údaje o projektoch, do ktorých je škola zapojená:**

celoslovenské:

Národný program podpory zdravia (Školské mlieko, Školské ovocie)

Národný program boja proti obezite

Národný program duševného zdravia

Adamko zdravo hravo

Evička nám ochorela (zdravotnícky) – detí reprezentovali našu MŠ na súťaži v Kežmarku

Rôzne výtvarné súťaže

školské:

Život stromu – koordinátorky Bc. Petrasová, Scholcová, názorné ukážky o starostlivosti  rastlin, zber rastlín a dotváranie herbára

Rozkvitnutý oblok- Bc. Petrasová

Akvárium- koordinátorka Scholcová, detí si rozširovali predstavy o vodných živočíchoch, uskutočnila sa návšteva akvária v ZŠ

Dopraváčik- koordinátorka projektu p. učiteľka Lenka Grichová

Tu žijem rád- koordinátorka p. učiteľka Mgr. Suchanovská Ivana, v rámci projektu sa deti zúčastnili výletov- TANAP, Stražky kaštieľ, návšteva múzea, návšteva kostola

Veselé zúbky- koordinátorka p. učiteľka Anna Vidová

**k/ údaje o inšpekčnej činnosti:**

V školskom roku 2015/2016 nebola vykonaná.

**l/ údaje o priestorových a materiálno – technických podmienkach školy:**

Vybavenie informačno – komunikačnými technológiami:

počet počítačov využívaných deťmi: 9

učiteľmi: tie isté, ktoré využívajú aj deti

v administratíve: 3

Iné technické zariadenia v MŠ: digitálny fotoaparát, kamera, CD prehrávače, tlačiareň, multifunkčné zariadenie, televízory, 6 interaktívnych tabúľ, hovoriace štipce, digitálny mikrofón a kamera pre deti , bee- bot, mikroskop, bee-bot bager

Materiálno technický stav:

materiálno technické zariadenie materskej školy je na vysokej úrovní. Všetky priestory materskej školy sú funkčne využité; po stránke technickej a bezpečnostnej sa stará údržbár, učiteľky po stránke estetickej a po hygienickej stránke ostatní zamestnanci MŠ.

Školský dvor v priestoroch ZŠ je vybavený hojdačkami a kolotočmi, pieskovisko bude dotvorené v šk. rok 2016/2017. Realizuje sa výstavba oporného múru v priestoroch za MŠ, kde vznikne priestor na dopravné ihrisko a priestor na hry pre deti. Plánuje sa aj oplotenie okolia MŠ, pre bezpečnosť deti počas pobytu vonku, ktorý musí byť dôsledne plnený.

V tomto šk. roku 2015/2016 sa ukončila prístavba MŠ, čim sme získali tri nové triedy, a rozšírila sa školská jedáleň. Trieda ktorá bola v priestoroch ZŠ, bola presťahovaná do novej triedy v MŠ a triedu z telocvične sme taktiež presťahovali do novej pristavenej triedy. Deviata trieda bude sprevádzkovaná v šk. roku 2016/2017. Prístavbou sme získali naspäť priestory  telocvične, ktoré sú pre veľký počet deti v MŠ plne využívané. Veľkí dôraz kladieme na pohyb detí z dôvodu počítačovej a mobilnej doby, ako prevenciu zdravého somatického vývinu našich deti.

**m/ údaje o finančnom a hmotnom zabezpečení výchovno–vzdelávacej činnosti školy**

Čerpanie rozpočtu za minulý kalendárny rok viď prílohu Správa o hospodárení za kalendárny rok 2016. Správu vypracovala ekonómka SŠ Anna Hudačeková, Viera Halčinová.

**n/ cieľ, ktorý si škola určila v koncepčnom zámere rozvoja školy na príslušný školský rok a vyhodnotenie jeho plnenia**

1/ zabezpečovanie systematickej prípravy predškolákov na vstup do základnej školy - splnené

- spolupracovali sme s vedením, pedagógmi ZŠ

- spolupracovali sme so zástupkyňou pre ZUŠ

- spolupracovali sme so zástupcom riaditeľa pre CVČ

- spolupracovali sme s rodičmi detí pri riešení individuálnych problémov detí

- spolupracovali sme s CPPPaP v Kežmarku pri vyšetreniach detí vyžadujúcich odklad povinnej školskej dochádzky

- pripravili sme pre rodičov detí besedu, prednášku na témy súvisiace s problematikou prechodu detí do ZŠ – školská zrelosť

- poskytovali sme poradenstvo podľa potrieb a požiadaviek rodičov detí

- využívali sme metódy na stimuláciu predčitateľskej gramotnosti

- zabezpečili logopedickú depistáž a následnú logopedickú starostlivosť logopédom – Mgr. Urigová

2/ výchova k zdraviu, zdravému životnému štýlu a environmentálna výchova - splnené

- v spolupráci so školskou jedálňou sme pripravili pre rodičov propagáciu zdravej výživy

- pripravili sme pre deti projekt Veselé zúbky – výchova k starostlivosti o vlastné zdravie, dentálna hygiena

- vysadili sme s deťmi kvety, pravidelne sme uskutočňovali enviro - turistické vychádzky

ku Wildbachu a na blízky kopec – zber kvetov, zber odpadkov

- materská škola sa zapojila do Mliečneho programu a programu Školské ovocie

- Chorý Adamko - zdravotnícka súťaž - deti sa oboznámili s rôznymi poraneniami a ošetreniami rán

- uskutočnili sme športové aktivity na podporu fyzickej zdatnosti detí- jabĺčkový beh, 3-2-1-štart, Deň olimpijských slniečok

3/ počítačová gramotnosť detí - splnené

- postupne sme viedli deti k zmysluplnému využívaniu počítačov, interaktívnej tabule

- využívali sme softvérové edukačné hry

- deti pracovali s programovacou hračkou Bee bot, Constructa bot, kreslili CROCO Pen perom

4/ projekty v materskej škole - splnené

- Život stromu – deti sa starali o vysadené stromy

- Rozkvitnutý oblok – pri starostlivosti o kvety sa deti naučili o živote rastlín, spolupodieľali sa na tvorbe herbára resp. obrázkov v 5.triede

- Akvárium – projekt v spolupráci so ZŠ – deti sa starostlivosťou o rybičky naučili poznávať a rozlišovať živú - neživú prírodu

- Dopraváčik – dopravná výchova v spolupráci s policajtmi zo Sp. Belej

- Tu žijem rád – návšteva múzea TANAP, zber odpadu

- Veselé zúbky- detí získali správnosť postupu pri umývaní zúbkov

- spolupráca s požiarnikmi, návšteva požiarnikov v našej MŠ

5/ Predčitateľská gramotnosť – plnené priebežne – učiteľky v triedach pripravili podnetné prostredie (pravidlá triedy, obrázková abeceda, označenie centier); spracovali sme Výcvikový program na rozvoj reči,

zrealizovanie „ Hlasného čítania“ na čítaní sa zúčastnili predstavitelia našej obce

vytváranie nástenky podľa ročných období, maľované čítanie

**o/ Oblasti, v ktorých škola dosahuje dobré výsledky a oblasti, v ktorých sú nedostatky**

**a treba úroveň výchovy a vzdelávania zlepšiť vrátane návrhov opatrení**

Klady: Materská škola dosahovala veľmi dobré výsledky v oblasti výchovno-vzdelávacej práce s deťmi, v príprave detí na zápis do ZŠ, ktorej zástupkyňa pre I. stupeň Mgr. Černáková vyjadrila spokojnosť s pripravenosťou detí materskej školy. Dbali sme o bezpečnosť detí pri pohybových aktivitách. Sústavne dbáme o zlepšenie estetického pôsobenia prostredia interiéru materskej školy. Spolupracujeme so základnou školou, ZUŠ, CVČ. Nadanie a talent detí rozvíjame priamo vo výchovno-vzdelávacej činnosti v jednotlivých triedach a krúžkovou

činnosťou. Deti na súťažiach dosahujú veľmi pekné výsledky (výtvarné, recitačné, spevácke). Spolupráca MŠ s CPPPaP v Kežmarku je veľmi dobrá. MŠ zverejňovala svoje aktivity, dianie v MŠ na webovom sídle školy.

Integrované deti v triedach našej MŠ, pre zodpovednú prácu učiteliek a lásku k deťom, bolo pozorovateľné v pokrokoch týchto detí vo výchovno- vzdelávacích výsledkoch.

Kvalifikovanosť pedagógov a chtivosť rozširovania svojich poznatkov a odbornosti, pre dokonalosť výchovno- vzdelávacieho procesu v MŠ. Dobrá komunikatívnosť a spolupráca v rámci poradenstva si medzi učiteľkami, pri skvalitňovaní prace s deťmi.

Nedostatky: Problém detí vyjadriť sa spisovne, súvisle, komunikácia jednoduchými vetami, jednoslovné odpovede, komunikácia v goralskom nárečí. Veľký počet detí v triedach a integrácia detí so ŠVVP. Nedostatočný školský dvor pre potreby detí všetkých tried.

Opatrenia: Upevňovať návyky stolovania v námetových hrách a používať pozitívnu stimulá-ciu, hodnotenie či odmenu. Naďalej venovať pozornosť získavaniu komunikatívnych zručností vzdelávaním, využívaním a vytváraním nových pomôcok. Byť rečovým vzorom pre deti.

**2. a/ informácie o psychohygienických podmienkach výchovy a vzdelávania v škole**

Dbáme na vytváranie nielen estetického a stimulujúceho prostredia, ale aj o vytvorenie

psychickej pohody. Dbali sme o ochranu zdravia a vytváranie správnych návykov smerujúcich k zdravému životnému štýlu – aj osvetou medzi rodičmi. Cieľavedome rozvíjame osobnostné, sociálne a psychomotorické kompetencie detí, dopĺňame rodinnú výchovu tak, aby sme u detí rozvíjali vhodné návyky. Využívaním pomôcok rozvíjame kompetencie detí v každej vekovej skupine tak, aby sme zabezpečili čo najlepšiu úroveň rozvoja osobnosti dieťaťa.

**b/ informácie o voľnočasových aktivitách školy**

Tieto aktivity školy prebiehajú v súlade s plánom práce školy na daný školský rok.

V školskom roku 2015/2016 sme realizovali:

Divadelné predstavenia: Hugo a jeho sladkosti

Hippopotamus

Janko hraško

O fúzatej Snehulienke

Tri medvede

Dvaja nezbedníci

Šarkaniáda

Jabĺčkový beh

Chorý Adamko – zdravotnícka súťaž

Veselé zúbky - dentálna hygiena

Deň: s policajtmi

s hasičmi

Mikuláš

Vianočná besiedka

Beseda rodičov s učiteľmi zo ZŠ, so špeciálnou pedagogičkou

Karneval s Janom Juhasom

Hlasné čítanie – týždeň čítania pred spaním rodičmi, predstaviteľmi školy, obce

Školské kolo v prednese poézie, v speve piesní

Súťaž v tangramiáde, lego dacta

Dopraváčik – dopravná súťaž

Vystúpenia detí z príležitosti Dňa matiek

Týždeň rodiny - tvorivé dielne pre deti a rodinných príslušníkov, divadelné dopoludnie, športové popoludnie

Súťaž: Miss Bábika súťaž v Spišskej Belej

Malý recitátorik - prednes poézie v Kežmarku

Beliansky škovránok v Spišskej Belej – folklór

Evička nám ochorela v Kežmarku - zdravotnícka

Exkurzie a návštevy: - v obecnej knižnici

- v múzeu ľudovej kultúry v našej obci – p. Galliková

- v kostole

- múzea TANAPu v Tatranskej Lomnici

- kaštieľ v Strážkach

- v Hniezdnom v nestwille parku

Hrové popoludnia v počítačovej učebni

Deň slniečok - MDD

Noc predškolákov

Slávnostná rozlúčka predškolákov

Letná športová olympiáda – aktivity so ZŠ

a iné aktivity podľa plánu práce školy a plánu práce triednych učiteliek

**c/ informácie o spolupráci s rodičmi, o poskytovaní služieb**

Učiteľky poskytovali rodičom podľa potreby a ich záujmu odborné poradenstvo týkajúce sa výchovy a vzdelávania detí; správania sa detí; v nutných prípadoch navrhovali spoluprácu s CPPPaP; dbali o skvalitňovanie individuálneho prístupu k deťom s odloženou povinnou školskou dochádzkou. Učiteľky viedli s rodičmi detí predškolákov osobné pohovory o dosia-hnutej úrovni školskej pripravenosti a zrelosti detí. Rodičia mali možnosť konzultovať problémy logopedického charakteru so školskou logopedičkou. O akciách, aktivitách a dianí v MŠ sme rodičov pravidelne informovali prostredníctvom násteniek a webového sídla školy.

V Lendaku, 19.07.2016 Mgr. Galliková Zuzana

zástupkyňa pre MŠ

Vyjadrenie rady školy:

**Hodnotenie práce metodického združenia**

**za šk. rok 2015-2016**

Metodické združenie sa zaoberalo s novými poznatkami súvisiacimi so zavádzaním nového programu do praxe, skvalitnením edukačných procesov pri novom ŠkVP združenia a zvyšovaním kvality pohybových a relaxačných cvičení.

Hneď na prvej metodickej porade p. zást. Mgr. Zuzana Galliková ospravedlnila vedúcu MZ Ivetu Glodžákovú, za jej neprítomnosť a oboznámila nás jej náhlou dlhodobou neprítomnosťou. Za novú vedúcu MZ navrhla Annu Vidovú, kde všetky členky MZ odsúhlasili jej voľbu.

Počas školského roka sa uskutočnili 4 stretnutia, z ktorých sa jedna neuskutočnila v danom termíne, z organizačných, časových i osobných dôvodov. Obsah stretnutí bol odsúhlasený jeho členmi.

Hlavným cieľom stretnutia bolo oboznámenie učiteliek s novým diagnostickým hárkom –

p. zást. Mgr. Zuzana Galliková, s prezentovaním nových informácií, tým, že sme sa zapojili do pilotnej fázy, nielen zo školenia MPC Prešov –pod názvom „Zavádzanie nového ŠVP do praxi“- A. Vidová, ale aj s novými poznatkami zo školenia, ktoré bolo konané v Košiciach ohľadom nového ŠkVP a bližšie rozobrané vzdelávacie oblasti, výkonové a obsahové ciele – A. Vidová , M. Majerčáková.

Za krásne spracovanie prezentácií, referátov a za splnenie úloh ďakujem

p. uč. Bc. Dvorčáková Anna , Bc. Grichová Lenka, Bc. Halčinová Zuzana, Bc. Neupauerová Paula a Bc. Budzáková Lucia. Všetky tieto práce boli veľkým prínosom pre všetky členky MZ.

Otvorené hodiny, či už pre rodičov, nás učiteliek, alebo pre učiteľky prvých ročníkov boli odučené na vysokej úrovní. Pri edukačných aktivitách bol dodržaný postup, obsahový, výkonový a výchovno – vzdelávací cieľ. Veľká vďaka patrí p. uč. Badovskej M., Neupauerovej P., Bc. Dvorčákovej A., Bc. Budzákovej L. a Bc. Batoryovej A.

Prijali sme opatrenia na ďalší školský rok 2016/2017:

- pokračovať v otvorených hodinách podľa plánu,

- dôslednejšie dbať na splnenie úloh v danom termíne,

- skvalitňovať výchovno – vzdelávací proces v MŠ,

- „ novinka“ – každá trieda bude mať otvorenú hodinu.

Vypracovala: Anna Vidová Vedúca MZ